Puolison päivityksen mukaan Laturi oli pahoinpidelty ja ryöstetty sunnuntai-iltana.

Puoliso kertoo saaneensa tiedon asiasta tiistaina sen jälkeen, kun mies oli ollut päivän tavoittamattomissa.

Laturin kerrotaan saaneen apua välittömästi välikohtauksen jälkeen. Myös epäilty tekijä on tiettävästi saatu kiinni.

(artikkeli jatkuu alla)

– Nyt etenemme päivä kerrallaan, puoliso kirjoittaa päivityksessään.

MTV Uutiset tavoitti päivityksen kirjoittaneen Laturin puolison, joka ei kuitenkaan halunnut kommentoida tapahtunutta.

Laturi on ollut näkyvästi mukana politiikassa. Hän on toiminut muun muassa Euroopan vihreiden kampanjapäällikkönä, Vihreän liiton vaalipäällikkönä ja vihreiden puoluesihteerinä. Tätä nykyä hän työskentelee N2-konserniin kuuluvan viestintätoimisto N2 Commsin toimitusjohtajana.

